《九日登东城寄南华》
清代·朱厚章

苍烟影里独凭高，瑟瑟寒生薜荔袍。我愿满头常插菊，天生左手为持螯。

云随暮鸟归村树，风卷秋钟撼海涛。佳节一杯桑落酒，故人何处斗诗豪？

作者简介：（?—1735）江苏长洲人，一作昆山人，字以载，号药亭。廪生。有才气，曾手自写字，同时口授一诗一文，使二人笔录。工隶书，能古诗、杂文及骈体小词。有《多师集》。